Ir-Regolament tal-Kummissjoni (KE) Nru 1465/2003
tad-19 ta’ Awissu 2003
li temenda ir-Regolament (KE) Nru. 1508/2001 li tistabbilixxi l-istandards tal-marketing għall-basal
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organiżazzjoni komuni tas-suq tal-frott u l-ħaxix ta’ l-ikel [1], kif emendat bir-Regolament tal-Kummissjoni (KE) Nru. 47/2003 [2], u partikolarment l-Artikolu 2(2) tiegħu,
Billi:
(1) Ir-Regolament tal-Kummissjoni (KE) Nru. 1508/2001 [3], kif emendat bir-Regolament (KE) Nru. 46/2003 [4], stabbilixxa l-istandards tal-marketing tal-basal, b’mod partikolari id-dispożizzjonijiet dwar il-preżentazzjoni u l-imarkar.
(2) Qed isir dejjem iktar komuni fis-suq li l-ippakkettjar għall-konsumatur jkun jinsab ġo fih taħlita ta’ basal ta’ kuluri differenti u b’hekk it-talbiet ta’ ċerti konsumaturi qegħdin jintlaħqu.
(3) il-kummerċ ġust jirrikjedi illi l-basal mibjugħha fl-istess pakketti iridu jkunu ta’ l-istess kwalità’. Għalhekk f’taħlita ta’ basal ta’ kuluri differenti, il-basal jridu jkunu ta’ l-istess kwalità u kull kulur ta’ basal irid ikun ta’ l-istess oriġini, varjetà u daqs meta jiġu mgħaqqudin f’daqqa għall-bejgħ. Barra dan, huwa xieraq illi dawn il-pakketti għall-bejgħ jindikaw il-kuluri preżenti, kif ukoll il-pajjiż ta’ l-oriġini ta’ kull kulur.
(4) Ir-Regolament (KE) Nru 1508/2001 għandu għalhek jiġi hekk emendat.
(5) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni tal-Frott u Ħaxix ta’ l-ikel frisk.
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1508/2001 huwa emendat skond l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ 20 ġurnata wara l-pubblikazzjoni fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 19 Awissu 2003.